מגדל המטכ"ל

מגדל המטכ"ל (או מגדל המצפ"ה) הוא מבנה משרדים צבאיים וממשלתיים השוכן במחנה רבין שבקריה, בתל אביב-יפו. המגדל, שבו 16 קומות מעל הקרקע, משמש את בכירי צה"ל ומשרד הביטחון.

==היסטוריה==
בעקבות הוראתו של יצחק רבין כשר ביטחון בתחילת שנות ה־90 להעביר את בסיסי צה"ל מחוץ לערים המרכזיות פינו צה"ל ומשרד הביטחון שטח של 70 דונם בחלקה המערבי של הקריה בשווי שנאמד אז ב־1.5 מיליארד שקל. בתמורה, החל צה"ל בבניית מגדל המשרדים בחלקה המזרחי של הקריה, על השטח שבו שכן בעבר בית היולדות הקריה שנהרס בשנת 1997. 

המגדל תוכנן על ידי האדריכל אברהם יסקי, בנייתו החלה בשנת 2000 והוא נחנך בשנת 2005. המבנה תוכנן להיות בן 14 קומות אך במהלך הבניה הוחלט להוסיף לו שתי קומות ומנחת מסוקים על גגו. עלות הפרויקט מוערכת בכ־600 מיליון ש"ח.

מ־1954 ועד אז, בכירי צה"ל ומשרד הביטחון שוכנו בבניין 22. הבניין היה מחולק לשניים: החלק המערבי שימש את המטכ"ל, והחלק המזרחי את ראשי משרד הביטחון. בקומה השנייה הייתה לשכת הרמטכ"ל ולצידה לשכת מנכ"ל משרד הביטחון או לשכת שר הביטחון. גם לאחר המעבר לבניין המטכ"ל החדש נשמרה אותה החלוקה: חצי מהבניין משמש את צה"ל וחצי את משרד הביטחון, כאשר שר הביטחון והרמטכ"ל נמצאים בקומה משותפת. מאז המעבר למגדל המטכ"ל משמש בניין 22 את מינהל הרכש.

===הבניין החדש===
בשנת 2005 עברו משרד הביטחון והרמטכ"ל למבנה חדש בקריה, הממוקם בחלק המזרחי של המתחם מול מרכז עזריאלי. הבניין החדש, שתוכנן על ידי האדריכל אברהם יסקי, מתאפיין בעיצוב מודרני וכולל שטח של 90 אלף מ"ר וגובה של 107 מטרים. המבנה החדש מכיל 16 קומות, 2,400 דלתות, 29 מעליות ו-1,286 משרדים.

הבניין החדש נבנה על חורבות בית החולים ליולדות בקריה. העיצוב שלו משדר תחושת מודרניות ואינו מרמז על היותו מבנה צבאי. הבניין כולל מנחת מסוקים עגול בחלקו העליון, שנבנה לשימוש בשעת חירום.<ref name=":0" />

בשנת 2022 הוחלט לקרוא לבניין "בית יצחק רבין" על שמו של ראש הממשלה לשעבר יצחק רבין לאחר המלצת ועדת השמות במשרד הביטחון ואישור שר הביטחון בני גנץ.<ref name=":1"></ref>

==מאפיינים==
בבניין המטכ"ל נבנו 22 קומות, מתוכן 16 קומות משרדים. שטח הבניין 90,000 או 40,000 מ"ר, גובהו 107 מטרים ויש בו 1,286 משרדים. המבנה בנוי משני אגפים – בדרומי שוכן משרד הביטחון ומ־2022 הוא נקרא "בית יצחק רבין" ובאגף הצפוני נמצאות לשכות בכירי צה"ל ולשכת הרמטכ"ל. בין האגפים מגדל אליפטי מסיבי שבתוכו מעליות, הנושא את מנחת המסוקים שעל גג המבנה (שבשימוש רק בשעת חירום). מנחת זה הוא הפרט הבולט ביותר בבניין, והוא היה לסימן ההיכר שלו. בקומה ה־14 נמצאות לשכותיהם של שר הביטחון והרמטכ"ל.

מעטפת המבנה עשויה משילוב של אלומיניום, זכוכית וגרניט, ובזוויות מסוימות ניתן לראות את המסדרונות השקופים המחברים בין המעליות למשרדים. חזיתו המזרחית של הבניין פונה אל דרך בגין, מרכז עזריאלי ואל גשר עזריאלי, שבנייתו הסתיימה בפברואר 2003.

== גלריה ==
<gallery heights="100">
קובץ:Matkal Building Tel Aviv.jpg|החזית המזרחית של המבנה
קובץ:Kiriya 018.jpg|מבט מכיוון דרום-מזרח
קובץ:Kirya bridge Tel Aviv.jpg|מראה ממגדל המטכ"ל לכיוון דרך בגין וגשר עזריאלי
קובץ:334 2010-09-06 12-33-13 Mactal Tower.JPG|מגדל המטכ"ל במבט ממגדלי עזריאלי
קובץ:Tel Aviv Matcal Tower bei Nacht 1.JPG|מגדל המטכ"ל וגשר עזריאלי
קובץ:מגדל מטכ"ל מואר ביום העצמאות.jpg|מגדל המטכ"ל בקריה בתל אביב מואר בדגלי ישראל לכבוד יום העצמאות ה-75
קובץ:מגדל מטכ"ל 5.jpg|מגדל המטכ"ל מתוך הקריה
קובץ:Tel Aviv Matcal Tower 08.JPG|החזית המזרחית של המבנה
קובץ:Aviv Kochavi, Nadav Argaman and Yaakov Shabtai meeting, February 2021.jpg|לשכת הרמטכ"ל
קובץ:פורום מטכ"ל.jpg|ישיבה של פורום מטכ"ל במשרד הרמטכ"ל
קובץ:CJCS Visit to Israel, May 2017 PB383 (34429563221).jpg|משמר כבוד ברחבת בניין מטכ"ל ליו"ר המטות המשולבים ג'וזף דנפורד
קובץ:SD visits Israel 170421-D-GO396-0319 (34178464075).jpg|קומת הכניסה בזמן טקס
קובץ:CJCS Visit to Israel, May 2017 PB383 (34518653506).jpg|הרמטכ"ל גדי איזנקוט וגנרל ג'וזף דנפורד בלשכת הרמטכ"ל
קובץ:CJCS Visit to Israel, May 2017 PB383 (34559888975).jpg|ביקור יושב ראש המטות המשולבים
</gallery>

==קישורים חיצוניים==

* [http://www.emporis.com/en/wm/bu/?id=matcaltower-telavivyaffo-israel המבנה באתר אמפוריס]
* ניר מן, בסיס המטכ"ל בקריה, תל אביב: משרד הביטחון, 2016
* 

==הערות שוליים==

המטכ"ל
קטגוריה:דרך בגין (תל אביב)
קטגוריה:הקריה
קטגוריה:מבנים ואתרים שתכנן אברהם יסקי
קטגוריה:משרד הביטחון